
ie Alexandru loan Cuza a intrat in istoria Romaniei ca domnitorul care a pus bazele statului 
> septembrie 2022 roman modern - insa stilul sau autoritar a dus la neintelegeri aprige cu clasa politica 
> august 2022 romaneasca. Dupa sapte ani de domnie, Alexandru loan Cuza a cazut victima “Monstruoasei 
> iulie 2022 Coalitii” a liberalilor si conservatorilor. Mai multi militari care ii jurasera credinta 
> mai 2022 domnitorului si-au calcat cuvantul si au participat la actiunea de detronare. Insa mai inainte 
> aprilie 2022 de aceasta ultima tradare, Alexandru loan Cuza fusese tradat in repetate randuri de omul sau 
> martie 2022 de incredere, Dimitrie A. Sturdza - care avea sa ajunga prim-ministru. 

> ianuarie 2022 

Mu Tradarea coloneilor 

> mai 2021 


> Se ao Consideraţii potrivite și pentru lovitura de palat din 1/23 februarie 1866, prin care domnitorul 
Al.I.Cuza a fost obligat să abdice, deschizându-se calea aducerii pe tronul ţării a unui domn 
străin, în persoana lui Carol de Hohenzollern - Sigmaringen. Lucru mai puţin obișnuit și 
cunoscut, unul dintre principalii participanţi la conspirație, colonelul N. Haralambie a trădat 
nu pentru foloase materiale sau de altă natură ci, ... pentru a obţine grațiile unei frumoase 


femei, aparținătoare unei familii liberale, misterioasa doamnă C. 


O samă de naturi criminale... 


La 14 ani de la producerea evenimentului, gazetarul Mihai Eminescu, în spiritu-i caracteristic 
scria în presa vremii că respectiva conspirație „n-ar fi izbutit nicicând dacă o seamă de naturi 


criminale, care spre rușinea ţării şi a oștirii, făceau parte din puterea armată, n-ar fi ridicat cu 
lașitate mâna lor nelegiuită contra Domnului ţării”. A fost vorba, printre alţii, de maiorul 
Dimitrie Leca, şeful gărzii palatului domnesc și de colonelul Nicolae Haralambie, 
comandantul artileriei. Lista întocmită de Nicolae Iorga mai cuprindea pe coloneii: 
D.Creţulescu, Berindei, I.Călinescu, Gheorghiu, căpitanii: Mălinescu, Lipoianu, Handoca, 
Costiescu, Camdiano-Popescu, Constantin Pilat. Fiecare dintre aceștia fuseseră atraşi de 
gruparea liberală condusă de Ion C. Brătianu şi C.A. Rosetti, formată în jurul „Societăţii 
Progesului” și au primit, pentru ajutorul dat loviturii de palat răsplată pe măsură. 


lon. C. Bratianu 


Într-adevăr, pentru continuarea programului stabilit prin Convenția de la Paris din 1858 de 
marile puteri şi speculând nemulțumirile tot mai mari, generate de guvernarea „camarilei 
domnești”, în iunie 1865, 8 importanţi lideri politici (Gr. Brâncoveanu, I.C. Brătianu, C. Brăiloiu, 
D. Ghica, I. Ghica, C.A. Rosetti, Gh. Știrbey, A. Panu) semnează actul secret de constituire a 
ceea ce avea să se denumească de unii „monstruoasa coaliţie” În esenţă semnatarii se legau, 
sub cuvânt de onoare, să aducă, în caz de vacanţă a tronului, un principe străin dintr-una din 
familiile domnitoare din Occident, aşa cum se stabilise iniţial, prin alegerile din 1857, decizia 
Divanurilor ad-hoc din 1858 și Adunarea de la Iași din 5 ianuarie 1859. Evenimentele sunt 
îndeobște cunoscute: la 1 februarie 1866, ora 400 dimineaţa, după o noapte nedormită, 
pierdută la jocul de cărţi şi de dragoste cu Maria Obrenovici, Cuza este trezit din somn de 
ofiţerul de gardă, urmat de 3 căpitani şi câţiva civili şi obligat să semneze actul de abdicare: 
„Noi, Alexandru Ioan Cuza, conform dorinţei naţiunii întregi şi a angajamentului ce am luat la 
suirea mea pe tron, depun astăzi, 11/23 februarie 1866, cârma Guvernului în mâinile unei 
Locotenenţe Domnești şi a unui Minister ales de popor”. 


C.A. Rossetti 


Ce n-au putut politicienii, a făcut femeia 


La 1866, la numai 31 de ani colonelul Nicolae Haralambie era comandantul regimentului de 
artilerie al garnizoanei Bucureşti. Fusese avansat în grad și numit în funcţie de Domnitorul 
Al.I.Cuza, care manifesta mare simpatie pentru el, ca un om provenit dintr-o familie de 
oameni simpli, considerat a fi de caracter și care a promovat în carieră prin merite personale 
și capacitate profesională. Cu o săptămână înainte de noaptea fatidică de n februarie Cuza 
văzându-l pe Haralambie că e trist, abătut l-a întrebat care este motivul; i-a răspunsul 


polcovnicului că lipsa banilor, care îl face să nu-și poată nici scoate hainele cele noi de la 
croitor, galant, Domnitorul bătăndu-l pe umăr și râzând ia oferit banii necesari. Este astfel 
lesne de înţeles de ce atunci când conjuraţii i-au propus să intre în complot, Haralambie a 
respins cu energie propunerea, conștiința datoriei ostășești şi a recunoștinţei umane 
împiedicându-l de la orice compromis. Dar implicarea comandantului artileriei în 
răsturnarea lui Cuza era absolut necesară, lăsarea lui la o parte şi posibila ripostă a militarilor 
săi putând zădărnici acţiunea. Faţă de această situaţie, aparent fără ieșire, complotiștii au 
recurs la o altă strategemă, bazată pe exploatarea slăbiciunilor omenești, invocată adesea în 
istorie. S-a aflat că N.Haralambie avea o puternică pasiune pentru o doamnă din aristocrația 
bucureșteană, aparținătoare însă a unei familii de orientare politică liberală. C.Bacalcașa o 
numeşte enigmatic doamna C. Ea fu însărcinată ca, apelând la farmecele și abuzând de 
pasiunea amoroasă a colonelului să-l determine pe acesta să iasă din pasivitate și să treacă de 
partea „monstruoasei coaliţii”, Aşa că, ceea ce nu au putut face oamenii politici, a făcut 
misterioasa C. și astfel comandantul artileriei a intrat în conspirație. Așadar, dragostea a 
învins orice conștiință a datoriei și recunoştinţei! Şi aceasta în condiţiile în care Domnitorul 


continua să creadă în loialitatea și recunoştinţa comandantului său! 


colonelul Nicolae Haralambie 


Într-adevăr, în ajunul loviturii de stat, o scrisoare anonimă sau o anumită persoană - unii au 
pretins că a fost vorba de N.T.Orășanu, redactorul ziarului „Ghimpele” ar fi anunţat pe Cuza- 
Vodă cum că N.Haralambie a intrat în conspirație şi va trăda. Acesta ar fi primit cu dispreţ 
denunţul şi ar fi răspuns: „Colonelul N.Haralambie trădător?...asta nu se poate!” Cu așa 
încredere în oamenii săi Al.I.Cuza s-a limitat ca pentru noaptea de 10/1 februarie să ceară 
chiar trădătorilor să “ se îndoiască “ santinelele la toate posturile. 


Mărturia Elenei Doamna 


Într-un interviu publicat cu câteva luni înainte de deces, survenit la 2 aprilie 1909, Doamna 
Elena Cuza descria un alt moment semnificativ al acestei trădări: „Era în seara de 10 februarie 
pe la orele 7, când treceam la masă împreună cu Cuza. Vedem un băiat de prăvălie care, nu 
știm prin ce minune, pătrunsese în palat, că se apropie de noi și spune că la noapte mii de 
oameni au să năvălească cu armele în palat. Cuza reţinu băiatul și trimise între alţii şi după 
colonelul Haralambie, la care bărbatul meu ţinea foarte mult și care avea comanda trupelor 
din garnizoana Capitalei. 


Elena Cuza 
Stăteam în sala de mâncare când a venit Haralambie. 


- Auzi, măi Haralambie, ce se vorbește, îi spune Vodă cu aer de plictiseală. Se pregăteşte 


pentru la noapte revoluţie mare și tu nu ştii nimic. 
- Nu ştiu, Măria Ta, răspunse flegmatic Haralambie. 
- Ba încă au să năvălească în palat în timpul nopţii, adăugai eu, sculându-mă de la masă. 


- Nu crede, mărită doamnă, zise el. Poporul Capitalei are admiraţie pentru Măria Voastră, iar 
Domnitorul poate conta pe armata sa, legată prin jurământ. Și, apoi, ca să ajungă cineva la 
Măriile Voastre, doar va trebui să treacă mai întâi peste corpul meu. 


'Trecurăm din sala de mâncare în biroul de lucru. Cuza rugă atunci pe Haralambie ca, pentru 


orice eventualiatate, să îndoiască garda în acea noapte la Palat”, 


După această discuţie, ieșind de la Palat, Haralambie a fugit la unul dintre șefii conspirației, 
cerându-i să se procedeze de urgenţă şi chiar în acea noapte, întrucât Cuza devenise 
suspicios şi putea să le de-a peste cap planurile. 


'Teza trădării acestuia din motive sentimentale este confirmată şi de fosta primă-Doamnă a 
ţării: „Mulţi din conjuraţi au regretat mai apoi fapta lor. Și colonelul Haralambie a fost unul 
din aceia care s-au căit foarte mult, căci în actul său a fost convins de o femeie pentru care el 
avea o mare pasiune”, arăta ea în interviul mai sus-citat. 


Aşa se făcea că în noaptea fatidică tunurile colonelului Haralambie, orbit de patimi pentru 
femeia iubită, având roţile înfășurate în paie, treceau fără zgomot pe Podul Mogoşoaia (Calea 


Victorii) și împresurau Palatul princiar, pregătire ca, la nevoie, să tragă. 
Preţurile trădării 


Imediat după abdicarea forţată a lui Cuza, colonelul a fost numit, alături de generalul 
N.Golescu şi Lascăr Catargiu în Locotenţa Domnească, organism menit să exercite interimar 
funcţia de șef al statului până la 30 aprilie 1866, când a fost ales drept nou domnitor Carol de 
Hohenzollern - Sigmaringen. Refuzând revenirea asupra actului de abdicare și solicitând 
numai să i se permită părăsirea ţării spre a găsi „ospitalitatea unei străinătăți oarecare”, 
Domnitorul Unirii avea să-i trimită colonelului N.Haralambie o scrisoare în care scria, printre 
altele: „Dta știi că pricipiul proclamat de Corpurile Statului a fost şi rămâne scopul meu; căci, 
după a lor părere, numai un prinţ străin poate asigura viitorul României; cred inutil să adaug 
că, dacă, în calitate de Domnitor al României, am lucrat totdeauna pentru realizarea acestei 
dorinţi, tot aşa, ca prinţ român, nu voi lipsi un moment să fac, în acest sens, tot ce va atârna de 
mine... Trăiască România!?, 


După ce principele Carol de Hohenzollern-Sigzmaringen a intrat în ţară şi a preluat tronul 
principatului, la 10 mai 1866, tot lui i s-a făcut cinstea să citească în Adunarea Deputaţilor 
jurământul noului Domnitor: „Jur a fi credincios legilor ţării, a păzi reliziunea României, 
precum și integritatea ei şi a domniei ca Domn Constituţional”. 


.. Câteva zile după eveniment, 103 ofiţeri, în frunte cu generalii Em. Florescu și Manu, au 
adresat noului domnitor o cerere de protest contra acelora care pătaseră onoarea armatei 
prin încălcarea jurământului de credinţă. Se cerea principelui să se facă cercetări și să se afle 
cine sunt aceia care s-au făcut vinovaţi de trădarea din noaptea de la 10-11 februarie 1866. 


Lucru pe care, evident, Carol nu l-a făcut niciodată. 


Haralambie a devenit apoi ministru de război (6 august 1866 — 8 februarie 1867), după care, 
poate şi în urma remușcărilor a demisionat din armată. Rechemat în activitate cu ocazia 
războiului de independenţă (1877 — 1878), este avansat la gradul de general de brigadă și se 
distinge în calitate de comandant al corpului de vest la atacul Smârdanului. După această 
nouă împlinire se retrage definitiv în viaţa privată, poate sub povara aceluiași sentiment de 
vinovăţie. 


Dacă răsplata politică a fost generoasă, se pare că în plan amoros a rămas efemeră. După ce l- 
a ademenit în conspirație, misterioasa doamnă C., l-a părăsit pentru totdeauna. 


„„. Generalul Haralambie a murit în aprilie 1908 şi la înmormântarea sa din cimitirul Bellu au 
vorbit: generalul Coandă, din partea armatei, Dimitrie A.Sturza, din partea guvernului şi 
Costescu Comăneanu, vicepreşedinte al Senatului. În discurile rostite cu acest prilej funebru, 
faptele de om politic şi distins militar au rămas în penumbră; cum ne precizează C.Bacalbașa, 
cu această ocazie „a fost apărat de acuzaţia ce i s-a adus cum că și-a călcat jurământul militar 
și a contribuit la detronarea lui Cuza”, din pasiune pentru o frumoasă liberală. 


Dimitrie A. Sturdza 


'Tradarile omului sau de incredere, Dimitrie A. Sturdza 


Prima tradare In 1909, sotia domnitorului, Elena Cuza, implinea 83 de ani. Cum se implinea 
jumatate de secol de la Unirea Principatelor, sotia domnitorului a fost vizitata de Vespasian 
Pella, care a consemnat amintirile doamnei referitoare la tradatorul Dimitrie A. Sturdza: 
“Maria Sa Cuza avea de secretar al sau pe Mitita Sturdza, var primar cu mine, caci mama mea 
era sora buna cu tatal lui Sturdza. Prin 1863, Cuza, rugat de mine, permite revolutionarilor 
poloni sa treaca prin tara arme si munitii pentru o mare revolutie ce o preparau polonii. 
Mitita Sturdza afla acest secret si gaseste cu cale sa-l divulge dupa cum mai facuse si alte acte 
de asemenea masura. Si atunci sotul meu, intr-un moment de mare indignare l-a luat de 
gulerul hainei si l-a azvarlit pe scarile palatului... De atunci a incetat de a mai fi secretarul 
Domnitorului... dar tot de atunci s-a nascut si acea ura neimpacata pe care i-a purtat-o lui 
Cuza voda si dupa moarte. De aceea, la detronare, varul meu Mitita Sturdza a avut rolul sau in 
conspiratiune si din tot ce l-a preocupat mai mult au fost corespondenta si actele 
Domnitorului Cuza, pe care in noaptea detronarii s-a grabit sa i le sustraga. Desigur ca in 
cutiile biroului lui Sturdza pe care s-a telegrafiat acum de la Paris ca sa i le sigileze, se vor fi 
gasind si o parte din actele barbatului meu”. 


A doua tradare Subiectul detronarii lui Alexandru loan Cuza a ramas unul fierbinte pana in 
secolul al XX-lea - in mare parte si datorita faptului ca tradatorul D.A. Sturdza era inca activ 
in viata politica a Romaniei. Astfel, in anul 1903 ziarul bucurestean “Tara” publica un articol 
sub titlul “Tradarea lui Sturdza fata de Cuza”, din care redam principalele pasaje in randurile 
urmatoare. “Imparatul Napoleon al III-lea avea o simpatie deosebita pentru Cuza, de cand cu 
lagarul de la Furceni (Prahova) si gandindu-se cum ar putea sa-l mareasca in fata romanilor ii 
trimite o scrisoare printr-un curier special, in care ii scrie: <<Strange oricata armata ai si 
concentreaz-o in cateva puncte pe malul Dunarii, apoi proclama independenta tarii, caci eu 


voi sili pe Turcia sa primeasca pe aceasta ca fapt implinit>>. Bucuros de o asemenea veste, 
Domnitorul a avut funesta ideea de a o comunica si secretarului sau particular de atunci, 
nimeni altul decat Dimitrie A. Sturdza. Acesta, in intelegere cu Ion Ghica, fostul Bey de Samos, 
s-a grabit sa instiinteze consulii englez, austriac si prusian de uluitoarea tentativa 
napoleoniana. Pe data a fost alarmata presa occidentala, spre penibila impresie a imparatului 
Frantei. Drept urmare telegrama laconica a lui Napoleon al III-lea catre Cuza voda: <<0O tara 
care are asemenea tradatori nu merita independenta>>. Telegrama era insotita de extrase din 
presa engleza ce publicase textul scrisorii lui Napoleon catre Cuza. Indignarea lui Cuza voda 
n-a mai avut margini, a asteptat cu nerabdare sosirea necredinciosului secretar particular de 
la palat si intampinandu-l in capatul de sus al scarilor din interiorul edificiului domnesc 
iesean din strada Lapusneanu i-a aplicat corectia meritata: <<Miselule, ceea ce publica ziarele 
engleze, le-au cunoscut Napoleon, eu si cu tine: cine este tradatorul intre noi?>> si fara sa mai 
astepte un raspuns il palmui pe Dimitrie A. Sturdza, dandu-i un picior in spate care il facu sa 
se rostogoleasca pe scara palatului. Dupa ce furia ii trecu, Cuza voda isi dete seama ce trebuia 
sa faca si trimise sa prinda si sa aresteze pe D. A. Sturdza. Insa in zadar il cautara prin toate 
partile caci tradatorul intelesese situatia sa critica, fugise la Giurgiu si de acolo trecu Dunarea 
in Turcia pe care o servise in detrimentul patriei si natiunii romane”. Hotul de documente Tot 
ziarul “Tara” publica, tot in 1903 o alta investigatie referitoare la relatia Sturdza - Cuza; de 
data aceasta fiind vorba de documentele sustrase de catre fostul secretar: “Este stabilit astazi 
ca domnul D. A. Sturdza e acela care a sustras documentele ramase in palat in urma abdicarii 
domnului Cuza. Ramane de stabilit in ce conditii D. A. Sturdza a sustras aceste documente ale 
fostului sau protector si ce a voit sa faca cu ele. Dupa cercetari minutioase si ajutati si de 
intamplare, am reusit sa dam peste sentinela postata in cabinetul unde se aflau aceste hartii 
pretioase in ziua cand au fost sustrase de catre Sturdza”. Martorul principal in 1903 era un 
soldat din garda civila care a fost prezent la evenimente: “Paream foarte mirat de ce m-a 
postat sa pazesc acea incapere, cand capitanul meu vazandu-mi nedumerirea imi zise: <<Te- 
am postat aici, fiindca acest loc cere un pazitor destept. Sa nu lasi pe nimeni sa se apropie de 
acest dulap si aceasta casa de fier si daca o voi cineva sa se apropie, sa tragi intr-insul daca nu 
va voi sa se retraga la somatiile dumitale>>. Abia postat acolo vazui trecand pe generalul 
Haralambie si apoi pe Golescu. Locotenentii Domnesti, care veneau sa vada daca mobilele ce 
mi s-au incredintat spre paza erau in buna stare. (...) Dupa o jumatate de ora a venit si 
Dimitrie Sturdza care incerca sa se apropie de dulapul de nuc. Eu insa l-am somat sa se 
departeze si dansul se supuse la somatia mea. Putin mai tarziu, domnul Sturdza patrunse in 
acea camera insotit fiind de colonelul meu Serurie care mi-a dat ordin sa ies de acolo si sa 
raman de paza la usa, nelasand pe nimeni sa intre in acea camera. Capitanul meu, Nita 
Radovici, veni atunci spre mine intrebandu-ma de ce mi-am parasit postul? I-am explicat cele 
intamplate si atunci dansul imi zice: <<A venit intai la mine Sturdza cerandu-mi sa-l las sa 
umble in dulapul ala, dar l-am refuzat. Atunci se vede ca domnul Sturdza s-a dus la colonelul 
Serurie. Treaba lor, eu mi-am facut datoria>>. Nu trecu mult si domnul Sturdza iese din acea 
camera insotit de Serurie si tinand sub brat un voluminos pachet de hartii. Domnul Sturdza 
care parea foarte radios, ajungand in dreptul scarii stranse mana lui Serurie si crezand ca nu 
inteleg ii zise pe frantuzeste: <<Iti multumesc, ai facut un serviciu cauzei noastre>>”, D.A. 
Sturdza avea sa moara in 1914 — ultimii sapte ani din viata petrecandu-i in ospicii. Fiul sau, 
colonelul Alexandru Sturdza avea sa tradeze trecand la nemti in anul 1917 cu planurile de 
lupta ale armatei romane. Loialitatea lui Cuza Dupa detronare, Alexandru loan Cuza avea sa 
primeasca in 1868 propunerea de a se reintoarce pe tronul Romaniei — propunere venita din 
partea Frantei si pe care avea s-o refuze spunand ca nu isi doreste sa se reintoarca in 
Romania cu sprijinul unei puteri straine. La momemntul detronarii “Monstruoasa Coalitie” a 
lansat o ampla campanie de dezinformare prin presa in care sustinea ca domnitorul Cuza 
intentioneaza sa se alieze cu Rusia. D.A. Sturdza avea sa sustina mai apoi ca detine acte — 
dintre cele furate din cabinetul lui Cuza - care probeaza aceasta acuzatie, insa nu a publicat 
niciodata aceste presupuse dovezi. In orice caz, campania de dezinformare avea sa-si atinga 


tinta si sa blocheze relatia lui Cuza cu imparatul Napoleon al III-lea. Diplomatia franceza avea 
sa-si dea seama de greseala abia doi ani mai tarziu, cand ducele de Grammont, ambasadorul 
francez, avea sa poarte urmatorul dialog cu principele detronat Cuza, dialog reprodus in 
volumul editat de istoricul Stelian Neagoe: 


“Ducele. Ei bine ne-am saturat de Carol, este destul. 
Cuza: Pentru ce? 


Ducele. Ei, dar este cat se poate de prusac. Si-a uitat toate angajamentele, cele luate de familia 
sa, de doamna Cornu. Alianta cu imparatul, ministrii sai sunt in relatii supravegheate cu 
Rusia. Delicateturi de ambele parti — evident pe fond de autoaparare. Se joaca (indescifrabil), 
ce credeti? 


Cuza: Ca rusii se folosesc de acei oameni si se vor servi pana cand vor fi castigat ceea ce este 
de castigat si ca-i vor abandona atunci cand nu le vor mai fi de vreun folos. Dar acest lucru nu 
mi se pare la fel de grav ca faptul ca dumneavoastra pareti a va teme. Incearca sa se 


pacaleasca unii pe altii. 


Ducele: Da. Rapoarte alarmante. Bratianu vrea sa rastoarne pe Carol si sa proclame republica. 


Cuza: Credeti ca tara ii va urma? 


Ducele: Nu stiu ce sa cred. Va marturisesc ca sunt foarte stanjenit. Mai inainte politica din 
Principate se facea la Constantinopol si la Paris. Acum este deplasat. Se face la Viena, de cand 
suntem in alianta cu Austria pe problemele Orientului. Sau nu mai sunt eu la curent cu aceste 
chestiuni. Primesc rapoarte contradictorii de la Bucuresti, Iasi si v-as fi recunoscator sa va 
stiu parerea. 


Cuza: Permiteti-mi domnule duce sa vorbim in termeni academici si sa vorbim despre lucruri 
mai agreabile. Situatia politica din Romania este un subiect care nu ma atrage. Sunt jenat. 
Dumneavoastra sunteti ambasador; eu sunt un principe detronat. Vedeti domnule ambasador, 
vreti cumva sa ma faceti principe al hazardului; ati venit sa-mi faceti niste propuneri? 


Ducele: Dar principe fiti incredintat ca noi nu am fost niciodata ostili persoanei 
dumneavoastra, noi am fost dezolati si nu am fi uimiti deloc daca v-ati relua locul. Numai 
dumneavoastra puteti restabili ordinea. Nimeni nu mai are influenta in afara de 
dumneavoastra. 


Cuza: Sunteti sigur ca interesele franceze nu ar avea nimic de pierdut? 


Ducele: Da. 


Cuza: In acest timp la Paris m-au considerat implicat in amenintarile dinspre Rusia. 


Ducele: Ah, s-au facut prostii; da, am crezut-o; ne-am lasat inselati. 


Cuza: Dar permiteti-mi sa va spun ceva: orice s-ar intampla, nu voi consimti niciodata a intra 
in Romania printr-o interventie straina, cu ajutorul Frantei, tot atat de putin ca si cu cel al 
Rusiei. Nu as vrea sa ajung altfel decat prin tara. 


Ducele. Cu dumneavoastra principe, suntem siguri ca influenta rusa nu va ajunge sa 


predomine in Romania. 


Cuza: Intre timp, am fost luat drept rus la Paris. 


Ducele: Acum stim adevarul, dar am fost prost informati, am facut si prostii.” 


Ca peste tot în lume, înalta trădare (hiclenirea sau hainia Domnului ţării) şi complotul de 
înaltă trădare au fost considerate crime și pedepsite dintotdeauna, începând cu „Legea ţării” 
și până la codurile penale moderne prin pedeapsa capitală. Totuşi, folosirea trădării în 
scopuri politice a condus adesea la impunitate și chiar la considerarea autorilor săi, ieşiţi 
învingători, drept eroi naţionali. (Vezi decembrie 1989 ) Iar butada lui Napoleon „iubesc 
trădarea, dar urăsc pe trădători” a rămas şi ea, în toate cazurile, valabilă. 


EL. 

Georgescu Viorel says: 
20 noiembrie 2014 la 12:37 


Interesant..pacat ca nu se mai preda istorie in scoala in zilele de astaza... 

1 decembrie 1918, proclamarea Marii 


Uniri Nationale kd Piloții orbi, Mircea Eliade, 1937 Opinca românească pe Parlamentul 
Beo fa a EA aria “Imoralitatea clasei conducătoare de la Budapesta 

vestit lumii, prin hotărârea Adunării românești, care deţine “puterea” politică Acest episod, intrat deja în folclor, este 
Naţionale de le Alba Iulia, Unirea Basarabiei cu România de la 1918 încoace, nu este cea mai gravă unul real și redau aici descrierea lui făcută 


$ D ani crima a el... de generalul Marcel Olteanu, fost... 
Unirea Basarabiei cu România a avut loc 


la 9 aprilie 1918 (27 martie pe stil vechi) și 


a fost în... 

